****

**Стартира кампания по силанизиране на зъбките**

**на деца** **от 5 до 8 години**

От **13.09.2022 г.** в цялата страна, в т.ч. и в Разградска област стартира тазгодишната кампания по поставяне на силанти на първите постоянни молари при деца на възраст **5 – 8 години.** Предназначението на силантите е да предпазят зъбките на децата в първите години след пробива, когато са недостатъчно устойчиви на влиянието на храната и бактериите, а децата все още не могат да се справят добре с четката и пастата.

Кампанията ще продължи **до 03.12.2022 г.** и е част от дейностите в изпълнение на **Националната програма за профилактика на оралните заболявания при деца от 0 до 18-годишна възраст в Република България 2021-2025 г.**

 **Силантите** са специално разработени за профилактика на кариеса на **дъвкателните повърхности.** Силантите представляват специален материал, който образува тънък слой върху дълбоките вдлъбнатини на дъвкателните повърхности на зъбите. Те предпазват децата от развитието на кариес, като образуват бариера между зъба и бактериите, които водят до този проблем. Най-подходящ период за поставяне на силанти е до две години след пробива на зъбите.

**На вниманието на родителите !**

Манипулацията се извършва от лекар по дентална медицина, при стриктно спазване на противоепидемичните мерки срещу СОVID-19 и **след предварително записване.**

За **Разградска област**, лекарите по дентална медицина, които работят по Програмата и извършват манипулации по силанизиране на зъбките са следните:

**д-р Теменуга Ангелова** -Регионален координотор на Програмата за Разградска област, гр. Разград, бул.“България“№ 52, вх. А, ап.1; телефони : 084/622 581; 0888 201 338;

**д-р Моника Енчева**  - гр. Разград, ул.“Паркова“ № 6, ет 2;

телефони : 084/650 155; 0899 947 896

**д-р Йорданка Кузманова**  - гр. Разград, бул.“Бели лом“№58, вх. А, ап.2; телефон: 0895732119

**д-р Галиценка Насалевска** - гр. Разград, ул. „Искър“№ (сградата на Новия театър), каб. 22; телефони: 084/ 66 17 66; 0888  973 478;

**За район Исперих**

**д-р Стойка Александрова -** гр. Исперих, ул.“ Вежен“ № 11, каб. 3, телефон: 0887962037;

**д-р Артам Адемов** – гр. Исперих, ул. „Вежен“ №11, каб. 1;

телефон: 0894 709 410

**За район Кубрат**
**д-р Даниела Мичева** – гр. Кубрат, ул. „Родопи“№ 28 , телефон: 0878516723; **д-р Иванка Митева** – гр. Кубрат, ул. „Княз Борис I”№ 22 , каб. 4;

телефон: 0887259978.

**Поставянето на силанти е БЪРЗО, ЛЕСНО и БЕЗБОЛЕЗНЕНО за детето.**

**Провежда се при следната последователност:** 1. Почистване на зъба - машинно с четка;
 2. Обработване на зъба със специален гел за няколко секунди;
 3. Измиване обилно с вода;
 4. Подсушаване на дъвкателната повърхност с въздушна струя;
 5. Поставяне на силанта на тънък слой в ямките и фисурите;
 6. Втвърдяване на силанта с фотополимерна лампа.
 **Детето може да се храни и пие вода веднага след поставяне на силанта.**

**Запазете здравата и красива усмивка на Вашите деца!**

Допълнителна информация може да намерите на сайта на програмата <https://www.oralnaprofilaktika.bg/>